OpenLLM-France/wikimedia huggingface dataset:
# Zapata (Texas)

Zapata Ameriketako Estatu Batuetako erroldak esleitutako leku bat da. Zapata konderrian dago, Texas estatuan. 5.383 biztanle ditu, 24,980732 kilometro koadroko azaleran banatuta.

## Ikus, gainera

* Zapata konderria

## Kanpo estekak

* Datuak: Q967558
* Multimedia: Zapata, Texas / Q967558
# Zapatalita

Zapatalita fosfato motako minerala da.

## Ezaugarriak

Zapatalita fosfato mineralaren formula kimikoa hau da: ${\ce {Cu3Al4(PO4)3(OH)9 * 4H2O}}$. Sistema tetragonalaren arabera sortzen ditu kristalak. Mohs eskalaren arabera duen gogortasunaren balioa 1,5 da.

## Erreferentziak

* 1 2 (Ingelesez) «Zapatalite: Mineral information, data and localities.» www.mindat.org (Noiz kontsultatua: 12-05-2019).
# Zirkunferentzia zirkunskribatu

Geometrian, poligono baten zirkunferentzia zirkunskribatua zirkunferentzia bat da, poligonoaren erpin guztiak ukituz inguratzen duena. Zirkunferentzia horren zentroa zirkunzentro deitzen da eta erradioa zirkunerradio.
Poligono inskribatuari poligono zikliko esaten zaio (batzuetan poligono ziklokide, erpinak ziklokideak direlako). Poligono sinple erregular guztiak, triangelu guztiak eta laukizuzen guztiak ziklikoak dira. Poligono ziklikoetan, zirkunzentroa poligonoaren aldeen erdibitzaileen ebaki-puntua da.

## Triangeluak

Triangeluetan, hiru aldeen erdibitzaileek puntu batean ebakitzen dute elkar; zirkunzentroan, hain zuzen ere. Zirkunzentroa hiru erpinetatik distantzia berera dago.
Triangeluaren erpinak, aldeen muturrak direnez gero, haien erdibitzaileen puntuetatik distantzia berera daude; beraz, horien ebaki-puntua hiru erpinetatik distantziakidea da: zirkunzentroa (zirkunferentzia zirkunskribatuaren zentroa).
Zirkunzentroaren kokagunea triangeluaren araberakoa da:
* Triangelu zorrotzetan (angelu guztiak zorrotzak dira), zirkunzentroa triangeluaren barnealdean dago.
* Triangelu zuzenetan (angelu bat zuzena da), zirkunzentroa hipotenusaren erdigunean dago. Hori zirkuluaren Talesen teoremaren berezitasun bat da.
* Triangelu kamutsetan (angelu bat kamutsa da), zirkunzentroa triangeluaren kanpoaldean dago.

## Lauki ziklikoak

Zirkunskribagarriak diren laukiek, lauki ziklikoek, propietate bereziak dituzte; esate baterako, aurkako angeluak betegarriak dira (haien batura 180° da, edo π radian).

## Ikus, gainera

* Zirkunferentzia inskribatua
* Intzentroa
* Eszentroa
* Eulerren zuzena
* Simsonen zuzena
* Arku kapaza

## Kanpo estekak

* (Ingelesez) Triangle circumcircle Webgune elkarreragilea
* (Ingelesez) Triangle circumcenter Webgune elkarreragilea

### MathWorld

* (Ingelesez) Weisstein, Eric W.: "Circumcircle" MathWorld-en.
* (Ingelesez) Weisstein, Eric W.: "Cyclic Polygon" MathWorld-en.
* (Ingelesez) Weisstein, Eric W.: "Steiner circumellipse" MathWorld-en.
# Ziro II.aren hilobia

Ziro II.aren hilobia, Persiar Inperioaren sortzailea izan zen Ziro II.a enperadorearen lurperaketa lekua da. Inperio hau, bere erregealdian hedatu egin zen, Asia hegomendebalde gehiena konkistatu baitzuen, baita Asia erdialdearen zati handi bat ere, Egipto eta Helespontotik, Indo ibairaino ekialdean, ordurarte sekula existitu zen naziorik handiena sortzeko. Hilobia, K.a. 528an datatua dago.
Ziro II.aren hilobia, akemenidar garaiko arte persiarrean existitu ziren bi hilobi ereduetako bat zen. Bestea, Naqsh-e Rostamen dagoen Dario I.arena da, harkaitzean zulatua, Egiptoko hipogeoak bezala. Eraikin xalo eta txiki bat da, orotara, 11 metroko altuera baino gutxiago duena. Kareharri karratuz eginiko basamentu baten gainean altxatzen da. Eraikinak, hiru metro inguruko luzera duena, edikulu forma du, frontoiarekin eta bi uretarako estalkiarekin, Asia Txikiko arte greziarrarekin lotua. Apaindura, urria da. Lidiako hil eraikinetan oinarritua dago.

## Ikus, gainera

* Pasargada

## Kanpo estekak

* Datuak: Q2635530
* Multimedia: Tomb of Cyrus the Great / Q2635530
# Ziro I.a

Ziro I.a (antzinako grezieraz: Κῦρος, Kyros; antzinako persieraz: Kuruš‎) Persia gobernatu zuen akemenestar leinuaren kidea izan zen, K.a. 600 eta 580 artean bizi zena. Teispesen semea, Ziro Anshango erregea izan zen, Ariaramnes bere anaia Parsakoa izanda.

## Erreferentziak

* ↑ Euskaltzaindia. (2014-03-28). (PDF) 175. araua: Antzinateko pertsona-izenak eta izen mitologikoak (I): Mesopotamia, Mediako Inperioa, Akemenestar Inperioa eta Lidia. Bilbo, 5 or..
# Zirkunferentzierdi

Geometrian, zirkunferentzierdia zirkunferentzia baten bi erdietako bakoitza.

## Erreferentziak eta oharrak

* ↑ Elhuyar Zientzia eta Teknologiaren Hiztegi Entziklopedikoa. Zirkunferentzierdi. .

## Ikus, gainera

* Zirkuluerdi

## Kanpo estekak

* Datuak: Q25475511
# Zirndorf

Zirndorf Alemaniako hiri-udalerri bat da, Bavaria estatuan. Azken zentsuaren arabera 26.234 biztanle zituen, 28.780.000 kilometro koadroko azaleran.

## Kanpo estekak

* Datuak: Q72977
* Multimedia: Zirndorf / Q72977
# Ziro Gaztea

Ziro Gaztea (antzinako grezieraz: Κῦρος, Kyros; antzinako persieraz: Kuruš‎) K.a. 424an jaioa eta K.a. 401ean hildakoa, akemenestar dinastiako persiar printze, satrapa eta jeneral bat izan zen.
Dario II.a Pertsiakoa eta honen arrebaorde Parisatideren semea zen. Artaxerxes II.a erregearen anaia eta Pertsiako tronurako hautagaia.
Zirok satrapa bezala gobernatu zuen Frigia, Lidia eta Kapadozian. Beste persiar satrapa bat zen Tisafernesek traizioa leporatu zion eta hiltzera zigortua izan zen. Satrapa bezala berrabildua izan zen Asia Txikian bere amaren bitartekaritzari esker.
K.a. 401ean Ziro bere anaiaren aurka matxinatu zen eta honengana zuzendu zuen bere armada propioa eta Antzinako Greziako mertzenario talde bat (Hamar Milak). Gatazka Cunaxako guduan erabaki zen, non Ziroren tropek (12.500 greziar hoplita eta peltasten artean eta 50.000 barbaroz osatuak zeudenak) Erregearen armadari aurre egin zioten, 200.000 soldaduz osatua zegoena. Ziro gudu honetan hil zen, jaso zuen gezikada baten ondorioz.
Xenofonte Atenaskoak Ziro Gaztea "Ziro Zaharraren ondorengo persiarren artean duinena eta gobernatzeko gaiena zen gizona" bezala definitu zuen, eta "greziarren zein barbaroen artean inor ez dela maitatuago izan epaitzen dut" gehitu zuen.

## Ikus, gainera

* Lidiako satrapak

## Erreferentziak

* ↑ Euskaltzaindia. (2014-03-28). (PDF) 175. araua: Antzinateko pertsona-izenak eta izen mitologikoak (I): Mesopotamia, Mediako Inperioa, Akemenestar Inperioa eta Lidia. Bilbo, 5 or..
* Datuak: Q297960
# Ziro probintzia

Ziro Burkina Fasoko 45 probintzietako bat da, Erdialde Mendebaldeko eskualdean kokatua. Bere hiriburua Sapouy da. 5.139 km$^2$ ditu eta 2006an 207.079 biztanle zituen.

## Departamenduak

Ziro probintzian 7 departamendu daude:

## Erreferentziak

* ↑ 2006ko zentsoa. .

## Kanpo estekak

* Datuak: Q206019
* Multimedia: Ziro Province / Q206019
# Zirkunferentzia batekiko kanpo-angelu

Zirkunferentzia batekiko kanpo-angelua erpina zirkunferentziatik kanpo duen eta bi aldeak zirkunferentziaren ebakitzaile edo ukitzaile dituen angelua da. Bi aldeek eratzen dituzten bi zirkunferentzia-arkuen angeluen arteko kenduraren erdia da haren balioa.

## Erreferentziak eta oharrak

* ↑ Elhuyar Zientzia eta Teknologiaren Hiztegi Entziklopedikoa. kanpo-angelu. .

## Kanpo estekak

* Datuak: Q22712876
# Zirkunferentzia inskribatu

Geometrian, poligono bateko zirkunferentzia inskribatua poligonoaren alde guztiak ukituz haren barruan den zirkunferentzia da. Zirkunferentzia inskribatuaren erradioari inerradio deritzo.
Triangelu batean, barne-angeluetako erdikariek bat egiten dute intzentro izeneko puntu batean, zirkunferentzia inskribatuaren zentroan.

## Ikus, gainera

* Zirkunferentzia zirkunskribatua

## Kanpo estekak

* (Ingelesez) Weisstein, Eric W.: "Incircle" MathWorld-en.
* Datuak: Q354337
* Multimedia: Incircles / Q354337
# Élodie Gossuin

Élodie Gossuin (Reims, 1980ko abenduaren 15a - ) frantziar modelo eta telebista aurkezlea da. 2001ean Miss France eta Miss Europe izendatua, eskualdeko politikan ere parte hartu du.
* Datuak: Q3588007
* Multimedia: Élodie Gossuin / Q3588007
# Élisée Reclus

Jacques Élisée Reclus (Sainte-Foy-la-Grande, 1830eko martxoaren 15a - Torhout, 1905eko uztailaren 4a) frantses geografoa eta anarkista izan zen. Erbesteraturik bizi behar izan zuen 1851tik aurrera, errepublikaren alde agertzen zituen ideiengatik.
Europan eta Amerikan ibili ondoren Parisera itzuli zen berriro, eta La Terre, description des phénomènes de la vie du globe (1857, bi liburuki; Lurra, lurreko bizitzaren fenomenoen deskribapena) obra handia idatzi eta argitaratu zuen. Internazionalista zen aldetik Komunan parte hartu zuen, eta erbesteratu egin zuten berriro.
Bruselako Unibertsitateko irakasle izendatu zuten 1892an, eta garai hartan hasi zen idazten La Nouvelle Géographie universelle, la terre et les hommes obra erraldoia (19 liburuki, "Unibertsoko geografia berria, lurra eta gizakumeak"). Eragin handia izan zuen espainiar anarkistengan, eta horiek haren obrarik gehienak argitaratu zituzten Espainian gazteleraz. Euskaldunez ere idatzi zuen artikulu bat, Les Basques, un peuple qui s´en va (1867, Revue-des-Deux-Mondes).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q20951
* Multimedia: Élisée Reclus / Q20951
# Élodie Clouvel

Élodie Clouvel (1989ko urtarrilaren 14a) pentatleta moderno frantziarra da. 2012ko Udako Olinpiar Jokoetan 31. postuan amaituz lehiatu zen, Udako Olinpiar Jokoetan ere bere lehen agerpena markatu zuena. 2016ko Olinpiar Jokoetan zilarrezko domina irabazi zuen, baita 2024ko Olinpiar Jokoetan ere. Gaur egun, Jendarmeria Nazionaleko bigarren teniente gisa ere lan egiten du. Pascal Clouvel distantzia ertain eta luzeko korrikalaria aita zuen, eta Annick Clouvel, ama, ere distantzia luzeko korrikalaria zen.
2019ko Munduko Joko Militarretan ere parte hartu zuen, Wuhanen, eta urrezko domina bat eskatu zuen emakumeen pentatloi modernoko bakarkako ekitaldian. Urrian Munduko Joko Militarretatik itzuli ondoren, berak eta Valentin Belaud bere bikotekideak esan zuten biak 1Covid-19az kutsatuta zeudela ezohiko sintomekin gaixotu ostean; hala ere, hori baieztatzeko froga bakar bat ere ez zen publiko egin.

## Kirol lorpenak

Udako Olinpiar Jokoak :
| Urtea | Lekua | Domina | Kategoria |
| 2016 | Rio de Janeiro | 02 ! | Banaka |
| 2024 | Paris | 02 ! | Banaka |
| Munduko txapelketak ||||
| Urtea | Lekua | Domina | Proba |
| 2013 | Kaohsiung | 01 ! | Errelebo mistoa |
| 2016 | Mosku | 02 ! | Banaka |
| 2018 | Mexiko Hiria | 02 ! | Taldeka |
| 2019 | Budapest | 02 ! | Errelebo mistoa |
| 2021 | Kairo | 02 ! | Banaka |
| Europako txapelketak ||||
| Urtea | Lekua | Domina | Proba |
| 2015 | Bath | 02 ! | Banaka |
| Militar Jokoak ||||
| Urtea | Lekua | Domina | Proba |
| 2019 | Wuhan | 01 ! | Banaka |

## Erreferentziak

* ↑ «Elodie Clouvel» London2012.com (London Organising Committee of the Olympic and Paralympic Games).
* ↑ (Frantsesez) «Elodie Clouvel: "Pour moi, c'est une victoire"» L'Équipe 20 August 2016.
* ↑ (Frantsesez) «La brigadière-chef et championne Elodie Clouvel prend du galon!» L'Essor 2017-04-14.
* ↑ (Frantsesez) «Élodie Clouvel aux Jeux Olympiques, l'ambition de toute une famille» RTL.fr 19 August 2016.
* ↑ (Ingelesez) «World Military Games 2019: Glory for Clouvel (FRA) and host nation in Wuhan (CHN)» Union Internationale de Pentathlon Moderne (UIPM) 2019-10-25.
* ↑ (Gaztelaniaz) Voice, The Champions. (2020-05-13). «La subcampeona olímpica Élodie Clouvel confirma el primer gran foco de COVID-19: los WMG de Wuhan» The Champions Voice.
* ↑ (Ingelesez) «French athlete 'caught coronavirus in October'» The Week UK 7 May 2020.

## Kanpo estekak

* Datuak: Q3588000
* Multimedia: Élodie Clouvel / Q3588000
# Élise-Daucourt

Élise-Daucourt Frantziako udalerria da, Marne departamenduan dagoena, Ekialde Handia eskualdean. 2013an 105 biztanle zituen.

## Demografia
### Biztanleria

2007an Élise-Daucourt udalerrian erroldatutako biztanleak 105 ziren. Familiak 44 ziren, horien artean 16 pertsona bakarrekoak ziren (12 bakarrik bizi ziren gizonak eta 4 bakarrik bizi ziren emakumeak), 12 seme-alabarik gabeko familiak ziren, 12 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 49 etxebizitza zeuden, 42 familiaren etxebizitza nagusia ziren, 1 bigarren erresidentzia bat zen eta 5 hutsik zeuden. Etxebizitza guzti hauek 49etxeak ziren. 42 etxebizitza nagusietatik 35 bere jabearen bizilekua ziren, 6 alokairuan okupaturik zeuden eta 1 doan lagata zegoen; 4 etxek hitu gela zituzten, 11 etxek lau zituzten eta 27 etxek bost zituzten. 34 etxek euren parking plaza propioa zuten azpian. 13 etxetan ibilgailu bat zegoen eta 26 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Élise-Daucourt udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 4 |
| 0 | 80-84 | 4 |
| 0 | 75-79 | 0 |
| 0 | 70-74 | 0 |
| 4 | 65-69 | 0 |
| 4 | 60-64 | 0 |
| 0 | 55-59 | 4 |
| 0 | 50-54 | 4 |
| 8 | 45-49 | 4 |
| 4 | 40-44 | 0 |
| 0 | 35-39 | 4 |
| 8 | 30-34 | 0 |
| 4 | 25-29 | 4 |
| 4 | 20-24 | 8 |
| 4 | 15-19 | 0 |
| 0 | 10-14 | 0 |
| 0 | 5-9 | 0 |
| 8 | 0tik 4ra | 0 |

## Ekonomia

2007an lan egiteko adina zuten pertsonak 74 ziren, horien artean 50 aktiboak ziren eta 24 inaktiboak ziren. 50 pertsona aktiboetatik 42 lanean zeuden (27 gizon eta 15 emakume) eta 8 langabezian zeuden (6 gizon eta 2 emakume). 24 pertsona inaktiboetatik 8 erretiraturik zeuden, 8 ikasten zeuden eta 8 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra ibilgailuen saltze eta konpontze enpresa batena zen.
2000. urtean Élise-Daucourt udalerrian 6 nekazaritza-ustiategi zeuden, 1.338 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q541855
* Multimedia: Élise-Daucourt / Q541855
# Élise Cestac

Marie-Louise Élise Cestac, Maria Madalena ahizpa, (Baiona, 1811ko martxoaren 14a - Angelu, 1849ko martxoaren 17a) lapurtar moja izan zen, Louis-Édouard Cestac bere nebarekin batera Servantes de Marie ordena sortu zuena.
1831n neba Baionako katedralaren bikario izendatu zutenean, Élise bere ideia aurrera ateratzeko lagundu eta biek Notre-Dame du Refuge monasterioa eraiki zuten.

## Kanpo estekak

* Datuak: Q3587941
* Multimedia: Élise Cestac / Q3587941
# Élite (telesaila)

Élite (ELITƎ gisa idatzia) espainiar telesaila da, Carlos Monterok eta Darío Madronak Netflix plataformarako sortua.

## Sinopsia

Oharra: Atal honek istorio osoa edo amaiera argitzen du.
Ikasle talde bat ikastetxe pribatu esklusibo batean ikasten ari da, eta klase apaleko hiru ikasle bekadun berri heldu dira. Etorrerak aberats eta pobreen arteko borroka eragingo du, baita ikasleen hilketak eta desagertzeak ere.

## Aktoreak

* María Pedraza: Marina Nunier Osuna
* Itzan Escamilla: Samuel García Domínguez
* Miguel Bernardeau: Guzmán Nunier Osuna
* Miguel Herrán: Christian Valera Expósito
* Jaime Lorente: Fernando "Nano" García Domínguez
* Álvaro Rico: Leopoldo "Polo" Benavent Villada
* Arón Piper: Ander Muñoz
* Mina El Hammani: Nadia Shanaa
* Ester Expósito: Carla Rosón Caleruega
* Omar Ayuso: Omar Shanaa
* Danna Paola: Lucrecia Montesinos Hendrich
* Jorge López: Valerio Montesinos Hendrich
* Claudia Salas: Rebeka de Bormujo Ávalos
* Georgina Amorós: Cayetana Grajera Pando
* Leïti Sène: Malick
* Sergio Momo: Yeray

## Kanpo estekak

* Datuak: Q53000974
* Multimedia: Élite (TV series) / Q53000974
# Étienne Tshisekedi

Étienne Tshisekedi wa Mulumba (Luluabourg, 1932ko abenduaren 14a - Brusela, 2017ko otsailaren 1a) kongoar politikaria izan zen. Zaireko lehen ministroa izan zen 1991ko irailaren 29tik azaroaren 1ra, 1992ko abuztuaren 15etik 1993ko martxoaren 18ra eta 1997ko apirilaren 2tik 7ra.
Mobutu Sese Seko diktadorearen erregimenean lehen ministro izan arren, erregimenaren aurka ere agertu zen. Demokrazia eta Gizarte Aurrerabiderako Batasuna alderdiko buruzagia izan zen eta Kongoko Errepublika Demokratikoko oposiziogile nagusia. 2006ko hauteskundeak boikotatu zituen eta 2011ko hauteskundeetan presidentegai izan zen.
Félix Tshisekedi semea aukeratu zuten Kongoko presidente 2019an.
* Datuak: Q168629
* Multimedia: Étienne Tshisekedi / Q168629
# Étienne Poncher

Étienne Poncher (- † Paris, 1553ko martxoaren 15), Frantziako artzapezpikua izan zen, Baionako apezpikua izandakoa.

## Biografia

Aita Jean Poncher, Toursko diruzaina, eta ama Catherine Hurault zituen. Zuzenbide kanoniko ikasi zuen eta 1530ean abade bihurtu zen.
1532ean Baionako apezpiku ordenatu zuten eta 1561ko apirilaren 6ko buldari esker Toursko artzapezpiku.
* Datuak: Q3592338
* Multimedia: Étienne Poncher (archbishop of Tours) / Q3592338
# Étienne Wolff

Étienne Wolff (Auxerre, 1904ko otsailaren 12a - Paris, 1996ko azaroaren 18a) frantses biologoa izan zen. Centre National de la Recherche Scientifiqueko (CNRS) ikerketa-zuzendari izan zen. Collège de Franceko irakasle eta administratzaile izan zen. 1963an Zientzietako Akademiarako hautatu zuten, eta 1971n Akademia frantseserako. 1966. urteaz geroztik, enbriologia eta teratologia, sexu-bereizketa, minbiziaren eta in vitro organoen hazkuntzari buruzko ikerketak egin zituen. Azken bi lanetan, Les Pancrates, nos nouveaux maîtres (1975) eta Dialogues avec mes animaux familiers (1979), gai horiei buruzko gogoetak bildu zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3508038
# 1788 Kiess

1788 Kiess asteroide gerrikoan aurkitutako 1788. asteroidearen izena da. 1952ko uztailak 25ean aurkitu zuen Indiana Asteroide Programak Brooklyndik. Bere behin-behineko izendapen zientifikoa 1952 OZ zen.

## Kanpo estekak

* Datuak: Q143749
# 1786 Raahe

1786 Raahe asteroide gerrikoan aurkitutako 1786. asteroidearen izena da. 1948ko urriak 9an aurkitu zuen Heikki A. Alikoskik Turkuko Behatokitik. Bere behin-behineko izendapen zientifikoa 1948 TL zen. Bere izena Raahe udalerriagatik jasotzen du.

## Kanpo estekak

* Datuak: Q143727
# 1789 Dobrovolsky

1789 Dobrovolsky asteroide gerrikoan aurkitutako 1789. asteroidearen izena da. 1966ko abuztuak 19an aurkitu zuen Lyudmila Chernykhek Nauchnyjetik. Bere behin-behineko izendapen zientifikoa 1966 QC zen. Bere izena Georgy Dobrovolskygatik jasotzen du.

## Kanpo estekak

* Datuak: Q143773
# 1787 Chiny

1787 Chiny asteroide gerrikoan aurkitutako 1787. asteroidearen izena da. 1950eko irailak 19an aurkitu zuen Sylvain Arendek Uccletik. Bere behin-behineko izendapen zientifikoa 1950 SK zen. Bere izena Belgikako Chiny udalerriagatik jasotzen du.

## Kanpo estekak

* Datuak: Q143744
# 178 Belisana

178 Belisana, asteroide gerrikoan aurkitutako 178. asteroidea da. 1877ko azaroak 6an aurkitu zuen Johann Palisak Istria penintsulako Pula hiri kroaziarretik.
Bere izena, zeltiar mitologiako Belisama izeneko jainkosagatik jasotzen du.

## Kanpo estekak

* Datuak: Q143656
* Multimedia: 178 Belisana / Q143656
# 1787ko Zangozako uholdea

1787ko Zangozako uholdea Euskal Herrian inoiz egondako uholderik larriena izan zen eta 1787ko irailaren 24tik irailaren 25era bitartean, Nafarroako Zangoza herria ia erabat birrinduta geratu zen.

## Uholdea

1787eko irailaren 24tik irailaren 25eko gauean almadien enborrek, Esako harrizko zubia itxi egin zuten eta ura eta bestelakoak pilatuz joan ziren. Presioak eraginda, urak zubia apurtu eta uholdea eragin zuen Zangozan. Urek bi metroko altuera hartu zuten herriko kaleetan eta 556 hildako izan ziren (biztanleriaren %18a). Herrian zeuden 465 eraikinetatik 428 erabat suntsiturik geratu ziren.

### Uholdearen ondorioak

Uholde honek eraginda, herriaren kokalekua aldatu eta Aragon ibaitik urrundu zen, gorago zeuden lurretan etxe berriak eraiki zirelarik. Areago, Santos Angel Otxandategi arkitektoak Zangoza Berria kokapen zeharo ezberdin batean egiteko plan neoklasikoa diseinatu zuen, baina ez zen aurrera eraman.

## Ikus, gainera

* Euskal Herriko gertakari meteorologikoak
* Uholde historikoak Euskal Herrian

## Kanpo estekak

* (Gaztelaniaz) Zangozako uholdeei buruzko informazioa Historia de Sanguesa webgunean.

## Erreferentziak

* ↑ (Gaztelaniaz) Vidondo, Aser. (2021-02-13). «La Sangüesa utópica que no vio la luz» diariodenavarra.es (Noiz kontsultatua: 2022-09-23).
* Datuak: Q12252425
# 1989ko Galiziako Parlamenturako hauteskundeak

1989ko Galiziako Parlamentuko hauteskundeak abenduaren 17an egin ziren. 2.246.455 hauteslerekin, 1.336.578 boto eman ziren (%59,5) eta abstentzioa 909.877ekoa izan zen (%40,5). Galiziako Alderdi Popularrak eskuratu zuen gehiengo osoa, Manuel Fraga Iribarnerekin Galiziako Xuntako presidente gisa. Coalición Gallega alderdiak bere babes elektoral gehiena galdu zuen, eta bazterreko indar gisa geratu zen. BNGk, ordea, jaitsierari buelta eman eta Xosé Manuel Beiras hautagaiarekin galiziar abertzaletasunaren indar gisa agertu zen.

## Kanpo estekak

* Datuak: Q3138374